A4-0270/96

Ψήφισμα σχετικά με την ανακοίνωση της Επιτροπής όσον αφορά την εφαρμογή των τεχνικών μέτρων στην Κοινή Αλιευτική Πολιτική (COM(95)0669 - C4-0016/96)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(95)0669 - C4-0016/96),

- έχοντας υπόψη την έκθεση της Επιτροπής Αλιείας (Α4-0270/96),

Α. έχοντας υπόψη ότι η θετική ανάλυση των προβλημάτων που άπτονται των τεχνικών μέτρων στον αλιευτικό τομέα τα οποία περιέχονται στο κείμενο της Επιτροπής, συνάδουν γενικώς προς τις απόψεις που συχνά εξέφρασε η Επιτροπή Αλιείας του Ευρωπαϊκού Κοινοβουλίου,

Β. εκτιμώντας ότι ο κοινοτικός αλιευτικός τομέας διέρχεται τώρα κρίση, η οποία οφείλεται στο συνδυασμό των μειωμένων αποθεμάτων ιχθύων σε μερικές περιοχές και στην πτώση των τιμών αγοράς λόγω των ανεξέλεγκτων εισαγωγών ορισμένων ειδών στην Κοινότητα, με όλα τα αρνητικά αποτελέσματα στο ηθικό των εργαζομένων στη βιομηχανία που η κατάσταση αυτή συνεπάγεται,

Γ. εκτιμώντας ότι παρά την ανεπάρκεια των επιστημονικών γνώσεων σε ορισμένους τομείς, κατάσταση που θα πρέπει να επανορθωθεί κατεπειγόντως, είναι προφανές ότι η αναγκαστική εντατική εκμετάλλευση ορισμένων αποθεμάτων μπορεί να αποτελεί την αιτία της επισφαλούς τους θέσης,

Δ. εκτιμώντας ότι η προστασία των ιχθυδίων, των ιχθύων σε ηλικία αναπαραγωγής και τέλος των ίδιων των αποθεμάτων είναι καίριας σημασίας για τα άτομα που ζούν από την αλιευτική βιομηχανία, τόσο στη θάλασσα όσο και στην ξηρά, καθώς επίσης για τους ευρωπαίους καταναλωτές,

Ε. εκτιμώντας ότι η αλιεία αποτελεί την μεγαλύτερη πηγή απασχόλησης σε πολλές παράκτιες περιοχές, ιδιαίτερα στις περιφερειακές περιοχές, όπου υφίστανται ελάχιστες δυνατότητες για διαφοροποίηση,

ΣΤ. εκτιμώντας ότι τα τεχνικά μέτρα που χρησιμοποιήθηκαν έως τώρα σε κοινοτικό επίπεδο ήταν λιγότερο αποτελεσματικά απ´ό,τι θα έπρεπε να είναι λόγω του τμηματικού χαρακτήρα των αλιευτικών τεχνικών δοκιμών στην Κοινότητα, διότι ορισμένες χώρες σημειώνουν σημαντικές προόδους στο θέμα της τεχνολογίας διατήρησης και άλλες αγνοούν πλήρως τη διαδικασία αυτή,

1. πιστεύει ότι οι νέες προτάσεις της Επιτροπής θα πρέπει να υποβληθούν κατεπειγόντως για να επιδιορθωθούν οι υφιστάμενες ατέλειες, από τη στιγμή που οι τεχνικές δοκιμές έχουν αρχίσει υπό πραγματικές εμπορικές συνθήκες, προκειμένου να αξιοποιηθούν οι κατάλληλες προτάσεις σε ένα τεχνικό, βιολογικό και οικονομικό πλαίσιο[semigr ]

2. θεωρεί ότι είναι ζωτικής σημασίας για τα τεχνικά μέτρα να είναι συγχρόνως απλά, οικονομικά, εφικτά από τεχνική άποψη και πρακτικά στη λειτουργία τους σε εμπορικό πλαίσιο, κατανοητά από τους αλιείς και εύκολα στην εφαρμογή τους[semigr ] ότι οι προϋποθέσεις και τα χαρακτηριστικά αυτά θα πρέπει να αντανακλώνται με σαφήνεια στο κείμενο των κανονισμών[semigr ]

3. καλεί την Επιτροπή να αναλάβει την κατάλληλη δράση για να αποκατασταθεί η εμπιστοσύνη των αλιέων στο έργο των επιστημόνων μέσω μικτής διαδικασίας διαβουλεύσεων μεταξύ των αλιέων, των βιολόγων και των τεχνικών εμπειρογνωμόνων της Ευρωπαϊκής Ένωσης[semigr ]

4. πιστεύει ότι είναι απαραίτητη η βελτίωση των διαβουλεύσεων και της συνεργασίας σε επίπεδο βάσης εάν θα πρέπει να γίνουν αποδεκτές οι πολιτικές στους ανθρώπους που πρέπει να της εφαρμόσουν[semigr ]

5. ζητεί κατεπειγόντως να συμπεριληφθεί σε οποιαδήποτε δέσμη μέτρων περιεκτικό σχήμα κινήτρων και κατάρτισης των αλιέων όσον αφορά τη χρήση τεχνολογίας διατήρησης[semigr ]

6. συμμερίζεται την άποψη ότι τα τεχνικά μέτρα θα πρέπει να θεωρούνται ως σημαντικό τμήμα ολοκληρωμένης πολιτικής διατήρησης των αποθεμάτων και ότι θα πρέπει να συνοδεύονται από άλλα μέτρα που θα ενισχύουν την αρχή της σχετικής σταθερότητας, όπως τα ΤΑC και οι ποσοστώσεις[semigr ]

7. ζητεί από την Επιτροπή να εισαγάγει καινοτομίες στις προτάσεις της[semigr ] και συγκεκριμένα, τα μέτρα να περιλαμβάνουν:

- αύξηση ανά στάδια των ελάχιστων ματιών στα δίχτυα όταν θα έχουν πραγματοποιηθεί εκτεταμένες θαλάσσιες δοκιμές για τον ορισμό της βιολογικής αιτιολόγησης, τα τεχνικά oφέλη και τις οικονομικές συνέπειες παρόμοιων αλλαγών στις ενδιαφερόμενες γεωγραφικές περιοχές[semigr ]

- γεωγραφική απλοποίηση[semigr ]

- εισαγωγή δικτυών με τετράγωνα μάτια ή δικτύου με σύρμα στην αλίευση με τράτα, όπου το μέτρο αυτό είναι εφαρμόσιμο, και προσφεύγοντας σε σταθερό δίχτυ που επιτρέπει στα ιχθύδια να διαφύγουν και συγκρατεί μόνο τα είδη που έχουν το ελάχιστο νόμιμο μέγεθος[semigr ]

- λεπτομερείς προδιαγραφές του τύπου και του σχεδίου του διχτυού θα πρέπει να καθοριστούν από τους τεχνικούς εμπειρογνώμονες της ΕΕ, σε συνεργασία με τους εμπορικούς σχεδιαστές διχτυών[semigr ]

- κλείσιμο ζωνών για την προστασία των ιχθυδίων, μετά από διαβούλευση με ανεξάρτητους επιστήμονες και με ομάδες συμφερόντων της τοπικής αλιείας[semigr ]

- εμπεριστατωμένες μελέτες των βιολογικών επιπτώσεων από το ενδεχόμενο κλείσιμο των ιχθυδίων, καθώς και των οικονομικών επιπτώσεων των μέτρων προβλέποντας και αντίστοιχα συνοδευτικά μέτρα,

8. θεωρεί ότι η Επιτροπή θα πρέπει να ασχοληθεί κατεπειγόντως με τα προβλήματα των παρεμπιπτόντων αλιευμάτων και τις απορρίψεις[semigr ] ζητεί την ανάληψη ειδικής δράσης στο θέμα αυτό για την εξεύρεση τεχνικών λύσεων από τους διαπεπιστευμένους τεχνικούς εμπειρογνώμονες της ΕΕ, σε συνεργασία με την αλιευτική βιομηχανία[semigr ]

9. πιστεύει ότι η Επιτροπή θα πρέπει να συμπεριλάβει προτάσεις που έχουν αποδειχθεί επιστημονικά σχετικά με τα μη παρασυρόμενα εργαλεία[semigr ]

10. κρίνει ότι η Επιτροπή οφείλει να προβεί, προκειμένου να ενθαρρύνει την έγκριση τεχνικών μέτρων, στην εισαγωγή καινοτόμου συστήματος διατήρησης που θα αποζημιώνει τα κράτη μέλη που εγκρίνουν σε εθελοντική βάση τα μέτρα διατήρησης για τις αλιείες τους[semigr ]

11. απαιτεί να ζητηθούν προτάσεις για τα τεχνικά μέτρα από τεχνικούς εμπειρογνώμονες, την αλιευτική βιομηχανία και άλλους εμπλεκόμενους φορείς[semigr ]

12. καλεί την Επιτροπή να μεριμνήσει ώστε τα τεχνικά μέτρα διατήρησης και η ρύθμιση για την εφαρμογή τους να περιλαμβάνονται σε οποιαδήποτε μελλοντική διεθνή συμφωνία[semigr ]

13. υπενθυμίζει στην Επιτροπή τις ευθύνες της ως θεματοφύλακα των συνθηκών και το καθήκον της να προασπισθεί τις αρχές της κοινής αλιευτικής πολιτικής[semigr ] καλεί ως εκ τούτου, την Επιτροπή να διαδραματίσει πιο ενεργό ρόλο στον τομέα της εποπτείας και του ελέγχου[semigr ]

14. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.